open-index/open-wikipedia-markdown huggingface dataset:
Karols Ižikovskis

**Karols Ižikovskis** (; dzimis , miris ) bija poļu rakstnieks, žurnālists, dzejnieks, dramaturgs, tulkotājs, kritiķis un šahists. Polijas literatūras akadēmijas loceklis.

## Biogrāfija
Cēlies no senas šļahtiču dzimtas. Mācījies Berežanu un Ļvivas ģimnāzijās. Iestājies Ļvivas Universitātē, taču materiālu grūtību dēļ nav to pabeidzis. Strādājis par vācu valodas skolotāju, stenogrāfistu, vēlāk arī par žurnālistu.

1908. gadā pārcēlies uz Krakovu. Sadarbojies ar demokrātiskā laikraksta *Nowa Reforma* redakciju. Pēc Pirmā pasaules kara dzīvojis Varšavā. Vadījis Polijas Seima stenogrāfijas biroju. Sadarbojies ar Varšavas literārajiem izdevumiem *Wiadomości Literackе* (1924—1933) un *Robotnik* (1922—1934). Bijis viens no laikraksta *Europa* redaktoriem (1929—1930). Izvirzījies par vienu no Polijas vadošajiem literārajiem kritiķiem, bijis dramaturģijas apskatnieks žurnālā *Rocznik Literacki*. 1933. gadā kļuvis par Polijas literatūras akadēmijas locekli.

Otrā pasaules kara laikā piedalījies Varšavas sacelšanās kaujās un ticis ievainots kājā. Ievietots hospitālī Žirardovā, taču miris iekaisuma rezultātā. Apglabāts Krakovā.

## Daiļrade
Bijis viens no tā sauktās "Jaunās Polijas" () kustības dalībniekiem, kuri laikā no 1891. līdz 1918. gadam veicināja modernisma ienākšanu Polijas kultūrā. Savā pazīstamākajos darbos - romānā *Pałuba* un stāstā *Sny Marii Dunin* - Ižikovskis sniedza detalizētu un smalku indivīda iekšējās cīņas analīzi starp apziņu un zemapziņu, un apliecinājis sevi kā psiholoģiskās analīzes meistaru. Arī turpmākajā daiļradē devis interesantus psiholoģisko problēmu piemērus. Kā literārais kritiķis bijis smalks analītiķis ar izteikti socioloģiskām tendencēm savās kritiskajās apcerēs.

## Šahists
Visu dzīvi aizrāvies ar šahu. Vienā no viņa pirmajām drāmām "Uzvara" () darbība notiek uz šaha galdiņa. No 1895. līdz 1914. gadam bijis viens no vadošajiem Polijas šahistiem. No 1908. gada bijis aktīvs Krakovas šaha kluba biedrs. 1921. gadā publicējis eseju "Futūrisms un šahs" (), kurā izteicis oriģinālas domas par turpmāko šaha attīstību. 1939. gadā ticis ievēlēts Polijas šaha savienības Augstākajā padomē.

## Literārie darbi
* *Zwycięstwo* (drāma, 1897);
* *Pałuba* (romāns, 1903);
* *Sny Marii Dunin* (stāsts, 1903);
* *Nowele* (noveles, 1906);
* *Wiersze i dramaty* (dzejas un drāma, 1907);
* *Dobrodziej złodziei* (Komēdija, 1907);
* *Fryderyk Hebbel jako poeta konieczności* (monogrāfija, 1907);
* *Spod ciemnej gwiazdy* (noveles, 1922);
* *Dziesiąta Muza* (kino kritika, 1924);
* *Walka o treść* (kritiski darbi, 1929);
* *Beniaminek. Rzecz o Boyu Żeleńskim* (pamflets, 1933);
* *Słoń wśród porcelany* (skice, 1934);
* *Lżejszy kaliber* (skice, 1938).

## Atsauces

## Ārējās saites

* VIRTUAL LIBRARY OF POLISH LITERATURE: Karol IRZYKOWSKI
Lūkalni

**Lūkalni** ir ciems Smiltenes novada Smiltenes pagastā. Atrodas pagasta ziemeļu daļā 10,3 km no pagasta centra Kalnamuižas, 9,7 km no novada centra Smiltenes un 142,8 km no Rīgas.

Apdzīvotā vieta atrodas nomaļus no valsts autoceļiem.

## Atsauces
Abhidžīts Gupta

**Abhidžīts Gupta** (, ; dzimis  Rādžastānā) ir Indijas starptautiskais lielmeistars šahā (2008).

## Biogrāfija
No 1998. gada pārstāvējis Indiju Āzijas un Pasaules junioru šaha čempionātos dažādās vecuma kategorijās. Lielāko panākumu šajos turnīros izcīnījis 2008. gadā, kad kļuvis par Pasaules junioru šaha čempionu U20 vecuma grupā. 2004. gadā dalījis pirmo vietu Āzijas junioru šaha čempionātā U18 vecuma grupā.

Daudzu starptautisko šaha turnīru laureāts, tajā skaitā uzvarējis vai dalījis pirmās vietas Ņūdelī *Parsvnath International Open* (2008), Kavalā (Grieķija, 2010, 2012), Dubaijā (2011), Londonas *London Chess Classic Open* (2011), Visahapatnamā (2011), Filadelfijā (2012), Taškentā (2014).

Piedalījies Pasaules kausa izcīņās šahā pēc izslēgšanas sistēmas:
* 2009. gadā 1. kārtā zaudējis Ņikitam Vitjugovam;
* 2011. gadā 1. kārtā uzvarējis Raufu Memmedovu, 2. kārtā uzvarējis Semjuelu Šenklendu, bet 3. kārtā zaudējis Bu Sjandži.

2023. gada novembrī Daglasā ierindojies 102. vietā "FIDE Grand Swiss" turnīrā.

Pārstāvējis Indijas komandu lielākajos komandu šaha turnīros:
* Pasaules šaha olimpiādē piedalījies 2012. gadā. Individuālajā vērtējumā izcīnījis sudraba medaļu;
* Āzijas valstu komandu šaha čempionātos piedalījies 2 reizes (2008, 2012). Komandu vērtējumā izcīnījis 2 sudraba (2008, 2012) medaļas. Individuālajā vērtējumā izcīnījis zelta (2012) un sudraba (2008) medaļas;
* Pasaules jauniešu U16 komandu šaha olimpiādē piedalījies 2 reizes (2002-2003). Komandu vērtējumā izcīnījis bronzas (2003) medaļu. Individuālajā vērtējumā izcīnījis 2 sudraba (2002, 2003) medaļas.

Par panākumiem turnīros FIDE 2005. gadā Guptam piešķīrusi starptautiskā meistara (IM), bet 2008. gadā - starptautiskā lielmeistara (GM) nosaukumu.

## Atsauces

## Ārējās saites
Jevhens Mirošničenko

**Jevgeņijs Mirošničenko** (; dzimis  Doneckā) ir Ukrainas starptautiskais lielmeistars šahā (2002).

## Biogrāfija
Divas reizes uzvarējis Ukrainas šaha čempionātos: 2003. gadā Simferopolē un 2008. gadā Poltavā. 2004. gadā Turcijā ieņēmis 5. vietu Eiropas individuālajā šaha čempionātā.

Daudzu starptautisko šaha turnīru laureāts, tajā skaitā uzvarējis vai dalījis pirmās vietas Budapeštā (1999), Krakovas *Cracovia* (2001), Aluštā (2002, kopā ar Sergeju Karjakinu), Svidņicā  (2002), Košalinā (2002, kopā ar Volodimiru Malaņuku), Policē (2002),  Francijas šaha festivālā *Cappelle-la-Grande* (2003 - kopā ar Aleksandru Areščenko, Eduardu Rozentālu, 2007 - kopā ar Vanu Jue, Vugaru Hešimovu, Vasiliju Jemeļinu), Odesā (2003), Stambulā (2005), Minskā (2006), Izmirā (2006), Brigē (2006), Antverpenē (2007), Bukarestē (2008), Mumbajā (2009).

Par panākumiem turnīros FIDE 2002. gadā Mirošničenko piešķīrusi starptautiskā lielmeistara (GM) nosaukumu.

## Atsauces

## Ārējās saites
Tanja Sačdeva

**Tanja Sačdeva** (; dzimusi  Deli) ir Indijas starptautiskā lielmeistare šahā (2005).

## Biogrāfija
No 1995. līdz 2006. gadam pārstāvējusi Indiju Pasaules junioru šaha čempionātos, kuros lielāko panākumu guvusi 1998. gadā, kad izcīnījusi bronzas medaļu U12 vecuma grupā. 2006. gadā Hengelo (Nīderlande) dalījusi 3. vietu starptautiskajā jauno meistaru šaha turnīrā *Stork Young Masters*. Divas reizes pēc kārtas uzvarējusi Indijas sieviešu šaha čempionātā (2006, 2007). 2007. gadā Teherānā uzvarējusi Āzijas individuālajā sieviešu šaha čempionātā. 2008. gadā Naļčikā Pasaules sieviešu šaha čempionātā pēc izslēgšanas sistēmas 1. kārtā zaudējusi Taņai Džunji. Tajā pašā gadā kļuvusi par Indijas sieviešu šaha čempionāta vicečempioni.

2023. gada novembrī Daglasā ierindojusies 26. vietā "FIDE Women's Grand Swiss" turnīrā sievietēm.

Pārstāvējusi Indijas komandu lielākajos komandu šaha turnīros:
* Pasaules šaha olimpiādēs piedalījusies 7 reizes (2008-2016, 2022-2024). 2022. gadā izcīnījusi bronzas medaļu komandu vērtējumā. 2024. gadā izcīnījusi zelta medaļu komandu vērtējumā. Individuālajā vērtējumā izcīnījusi bronzas (2012) medaļu;
* Pasaules komandu šaha čempionātos piedalījusies 3 reizes (2009-2011, 2019).
* Āzijas komandu šaha čempionātos sievietēm piedalījusies 6 reizes (2003, 2008-2016). Komandu vērtējumā izcīnījusi 4 sudraba (2008, 2009, 2012, 2014) medaļas. Individuālajā vērtējumā izcīnījusi 3 sudraba (2008, 2009, 2014) un bronzas (2012) medaļas;
* Āzijas spēļu sieviešu komandu šaha turnīrā piedalījusies 2010. gadā;
* Āzijas spēļu telpās komandu šaha turnīrā piedalījusies 2009. gadā un komandu vērtējumā izcīnījusi bronzas medaļu.

Par panākumiem turnīros FIDE 2002. gadā Sačdevai piešķīra starptautiskās meistares (WIM), bet 2005. gadā - starptautiskās lielmeistares (WGM) nosaukumu. 2008. gadā saņēmusi starptautiskā meistara nosaukumu vīriešiem (IM).

## Atsauces

## Ārējās saites
Austrālijas premjerministru uzskaitījums

Šajā uzskaitījumā apkopoti **[[Austrālija]]s premjerministri**, kopš 1901. gada, kad tā ieguva neatkarību no Apvienotās Karalistes. Austrālijas premjerministrs ir trešā augstākā pilnvarotā persona Austrālijā pēc monarha un ģenerālgubernatora.

## Uzskaitījums

### [[Attēls:Flag of Australia.svg|30px]] [[Austrālijas Savienība]] (1901 — mūsdienas) [[Attēls:Coat of arms of the Commonwealth of Australia.svg|30px]]

## Ārējās saites
* Austrālijas premjerministra oficiālā tīmekļa vietne 
* Austrālijas Demokrātijas muzeja informācija par premjerministriem
Svina nitrāts

**Svina(II) nitrāts** ir neorganisks savienojums ar ķīmisko formulu Pb(NO3)2 — svina un slāpekļskābes sāls. Svina(II) nitrāts pēc izskata ir balts pulveris ar nelieliem mirdzošiem kristāliem.

## Iegūšana
Parasti svina nitrātu iegūst, svinam (Pb) vai svina(II) oksīdam (PbO) reaģējot ar slāpekļskābi (HNO3). 19. gadsimtā svina nitrātu sāka pārdot Eiropā un Amerikas Savienotajās valstīs.

## Izmantošana
Ap 2000. gadu svina nitrātu sāka izmantot cianīda procesa uzlabošanā zelta ieguvē.

Populārs eksperiments, kurā izmanto svina(II) nitrātu, ir "zelta lietus". Tā ir reakcija, kas notiek, salejot kopā svina(II) nitrāta un kālija jodīda šķīdumus. Rodas spilgti dzeltenas svina jodīda nogulsnes.
: Pb(NO3)2 +KI → KNO3 + PbI2

## Atsauces
Irma Rauša

**Irma Rauša** (; dzimusi Saratovā ) ir krievu un padomju aktrise un kinorežisore, Andreja Tarkovska pirmā sieva. Zināma ar Muļķītes lomu filmā "Andrejs Rubļovs" un Ivana mātes lomu filmā "Ivana bērnība".

## Biogrāfija

Irma Rauša dzimusi 1938. gadā Saratovā, Pievolgas vāciešu ģimenē. 1954. gadā viņa iestājās Vissavienības Valsts kinematogrāfijas institūta (VGIK) režisoru kursā pie Mihaila Romma. Tur viņa iepazinās ar Andreju Tarkovski, kurš arī studēja režiju. 1957. gada aprīlī viņi apprecējās. 1962. gada 30. septembrī viņiem piedzima dēls, kuru nosauca tāpat kā Andreja Tarkovska tēvu — par Arsēniju. 1970. gada jūnijā viņi izšķīrās.

Irma Rauša spēlējusi vairākas lomas Tarkovska pirmajās filmās. 1962. gadā uzņemtajā filmā "Ivana bērnība" viņa tēloja Ivana māti, bet filmā "Andrejs Rubļovs" — Muļķīti. Par šo lomu viņa 1970. gadā saņēma *Étoile de Cristal* balvu kā labākā ārzemju aktrise. 1979. gadā viņa sāka strādāt kā režisore Gorkija kinostudijā, kur, veidojot filmas un kinopasakas bērniem, nostrādāja vairāk nekā 20 gadus.

Pēc aiziešanas no darba kinostudijā I. Rauša joprojām palika uzticīga mākslai, rakstot bērnu grāmatas. Viņas grāmata *Мальчик и домовой*, ko Maskavas Bērnu fonds izdeva 2008. gadā, uzvarēja konkursā par labāko grāmatu lasīšanai ģimenē. 2013. gada jūlijā Irma Rauša-Tarkovska ar dēla Arsēnija piekrišanu uzdāvināja Maskavā topošajam muzejam "Tarkovsku nams" (*Дом Тарковских*) arhīva materiālus, kas atspoguļo Andreja Tarkovska māksliniecisko izaugsmi un pirmos kinodarbus. Šis dāvinājums būs muzeja ekspozīcijas pamatā.

## Filmogrāfija

### Lomas
* 1962 - *[[Ivana bērnība]]* (Ivana māte)
* 1966 - *[[Andrejs Rubļovs (filma)|Andrejs Rubļovs]]* (Muļķīte - *Дурочка*)
* 1967 - *Доктор Вера* (galvenajā lomā)

### Režija
* 1969 - *Женя*
* 1974 - *Пусть он останется с нами*
* 1975 - *Крестьянский сын*
* 1981 - *Сказка, рассказанная ночью*
* 1983 - *Приключения Незнайки (Незнайка с нашего двора,* TV*)*
* 1986 - *Степная эскадрилья*

## Apbalvojumi
* "Kristāla zvaigzne" (*Étoile de Cristal*), Francijas Kinoakadēmijas balva par Muļķītes (*Дурочка*) lomu filmā "Andrejs Rubļovs" (nominācija "Labākā ārzemju aktrise", 1978. gads)
* Zelta medaļa XIX neoreālistisko filmu kinofestivālā Avellīno (kā režisorei-inscenētājai, 1978. gads)

## Atsauces

## Ārējās saites
Purvīša balva

**Purvīša balva** ir balva, kas reizi divos gados tiek pasniegta par izcilāko sasniegumu Latvijas profesionālajā vizuālajā mākslā. Balvu ieviesa 2008. gadā. Balva tiek piešķirta māksliniekam vai mākslinieku grupai, kas pārstāv Latvijas mākslu. Balvas ieguvēju noskaidro īpaši izveidota ekspertu žūrija. Balvas apjoms ir . Balva nosaukta gleznotāja Vilhelma Purvīša vārdā. Kopš 2019. gada tiek pasniegta arī balva par mūža ieguldījumu mākslā. Balvas apjoms ir .

## Balvas ieguvēji
* 2007/2008 — Pirmo Purvīša balvu 2009. gadā saņēma Katrīna Neiburga par videodarbu "Solitude".
* 2009/2010 — Otro Purvīša balvu 2011. gadā saņēma Kristaps Ģelzis par personālizstādi "Varbūt".
* 2011/2012 — Trešo Purvīša balvu 2013. gadā saņēma Andris Eglītis par personālizstādi "Zemes darbi".
* 2013/2014 — Ceturto Purvīša balvu 2015. gadā saņēma Miķelis Fišers par personālizstādi "Netaisnība".
* 2015/2016 — Piekto Purvīša balvu 2017. gadā saņēma mākslinieku kolektīvs - Krišs Salmanis, Anna Salmane un Kristaps Pētersons par izstādi "Dziesma".
* 2017/2018 — Sesto Purvīša balvu 2019. gadā saņēma Ieva Epnere par personālizstādi "Dzīvo atmiņu jūra".
* 2019/2020 — Septīto Purvīša balvu 2021. gadā saņēma Amanda Ziemele par personālizstādi "Kvantu matu implanti".
* 2021/2022 — Astoto Purvīša balvu 2023. gadā saņēma Ance Eikena par personālizstādi "Dievs Tēvs Debesīs".
* 2023/2024 — Devīto Purvīša balvu 2025. gadā saņēma Romāns Korovins par personālizstādi “Nomirsim kopā”. 

## Balva par mūža ieguldījumu mākslā
* 2019 — Džemma Skulme
* 2021 — Maija Tabaka
* 2023 — Edīte Pauls-Vīgnere

## Atsauces

## Ārējās saites
* 
*
SKS 51. ekspedīcija

**SKS 51. ekspedīcija** (*Экспедиция МКС-51*; *Expedition 51* jeb *ISS-51*) bija Krievijas, ASV un Eiropas kosmonautu pastāvīgā ekspedīcija Starptautiskajā kosmosa stacijā (SKS) no 2017. gada aprīļa līdz jūnijam.

## Apkalpe

## Iziešanas atklātā kosmosā

## Stacijas orbītas paaugstināšanas manevri

## Atsauces

## Ārējās saites

* 51. ekspedīcija NASA mājas lapā  
* 50./51. ekspedīcija Energija mājas lapā  
* 51./52. ekspedīcija Energija mājas lapā
Fransesks Visents

**Fransesks Visents** (; 1450. gads Segorbe — 1512. gads) bija spāņu šahists.

## Biogrāfija
Piedzimis Aragonas Karalistē tagadējā Valensijas apgabala pilsētā Segorbē. Bijis pirmais, kas aprakstījis mūsdienās pieņemtos šaha figūru - dāmas un laidņa gājienus. Traktāts ar nosaukumu *Libre dels jochs partits dels schacs en nombre de 100* ticis izdots 1495. gada 15. maijā Valensijā, taču nav saglabājies līdz mūsdienām. Tā pēdējā kopija pazudusi Spānijā Napoleona karu laikā (1807—1815). Tiek uzskatīts, ka šis traktāts ietekmējis citu spāņu šahistu, it īpaši Luija Ramiresa de Lusenas, uzskatus un darbus.

Daudzi Visentu, to skaitā arī bijušais Pasaules šaha čempions Anatolijs Karpovs, uzskata par modernā šaha dibinātāju, jo pēc valensieša izgudrojuma dāma kļuva par šaha spēcīgāko figūru, līdz ar to būtiski mainot spēles taktiku un stratēģiju.

Spānijas inkvizīcijas vajāts Visents bija spiests pamest dzimtās vietas. Miris Itālijā.

## Atsauces
Krunoslavs Hulaks

**Krunoslavs Hulaks** (;  Osijeka —  Zagreba) bija Horvātijas starptautiskais lielmeistars šahā (1976).

## Biogrāfija
No 1970. gadu vidus līdz 1980. gadu beigām bijis viens no Dienvidslāvijas vadošajiem šahistiem, pēc tam sekmīgi pārstāvējis Horvātiju. 1976. gadā kļuvis par Dienvidslāvijas šaha čempionāta uzvarētāju, bet 2005. gadā uzvarējis Horvātijas šaha čempionātā. Divas reizes piedalījies Pasaules šaha čempiona nosaukuma izcīņas cikla starpzonu turnīros, kuros 1982. gadā Tolukā (Meksikā) ierindojies 11. vietā, bet 1987. gadā Zagrebā palicis 12. vietā.

Daudzu starptautisko šaha turnīru laureāts: 1974. gadā dalījis 1.-3. vietu Varnā, 1976. gadā dalījis 2.-3. vietu Ļubļinā, 1977. gadā uzvarējis Amsterdamā, 1980. gadā dalījis 1.-2. vietu Somborā (tagad Serbija). 1983. gadā starptautiskajā šaha turnīrā Baņa Lukā dalījis pirmo vietu kopā ar Džonatanu Spīlmenu un Andrāšu Adorjānu. 1985. gadā bijis otrais Zagrebā, bet 1986. gadā uzvarējis Veikanzē (Nīderlande) šaha festivāla B turnīrā. 1987. gadā atkārtoti dalījis pirmo vietu Baņa Lukas starptautiskajā šaha turnīrā.

2013. gadā izcīnījis bronzas medaļu Pasaules senioru šaha čempionātā.

Pārstāvējis Dienvidslāvijas un Hrovātijas komandas lielākajos komandu šaha turnīros:
* Pasaules šaha olimpiādēs piedalījies 6 reizes (1982, 1986, 1990-1996);
* Eiropas komandu šaha čempionātos piedalījies 6 reizes (1977-1997). Komandu vērtējumā izcīnījis 2 sudraba (1983, 1989) un bronzas (1977) medaļas. Individuālajā vērtējumā izcīnījis 2 zelta (abas 1989) medaļas;
* Pasaules studentu šaha čempionātā piedalījies 1972. gadā un individuālajā vērtējumā izcīnījis zelta medaļu;
* Balkānu valstu komandu šaha čempionātos piedalījies 7 reizes (1975-1977, 1979, 1981, 1984, 1988). Komandu vērtējumā izcīnījis 4 zelta (1975, 1976, 1979, 1981) un 2 sudraba (1977, 1988) medaļas. Individuālajā vērtējumā izcīnījis 2 zelta (1976, 1977), 2 sudraba (1975, 1979) un bronzas (1981) medaļas.

Par panākumiem turnīros FIDE 1974. gadā Hulakam piešķīrusi starptautiskā meistara (IM), bet 1976. gadā - starptautiskā lielmeistara (GM) nosaukumu.

## Atsauces

## Ārējās saites
Vadims Milovs

**Vadims Milovs** (, ; dzimis  Ufā) ir Krievijā dzimis Šveices starptautiskais lielmeistars šahā (1994), kas no 1991. līdz 1996. gadam pārstāvēja Izraēlu.

## Biogrāfija
1992. gadā Buenosairesā izcīnījis sudraba medaļu Pasaules junioru šaha čempionātā U20 vecuma grupā.

Trīs reizes piedalījies Pasaules šaha čempionātos pēc izslēgšanas sistēmas:
* 1997. gadā Groningenā - iekļuvis 3. kārtā, kurā zaudējis Kirilam Georgijevam;
* 1999. gadā Lasvegasā - 1. kārtā zaudējis Bartlomejam Macejam;
* 2001. gadā Maskavā - iekļuvis 3. kārtā, kurā zaudējis Pjotram Svidleram.

Piedalījies arī Pasaules kausa izcīņās šahā pēc izslēgšanas sistēmas (2005, 2009), kurās lielāko panākumu guvis 2009. gadā Hantimansijskā, kad 2. kārtā zaudējis Šehrijaram Memmedjarovam.

Daudzu starptautisko šaha turnīru laureāts, tajā skaitā uzvarējis vai dalījis pirmās vietas Brato (Itālija, 2001), Maskavas *Aeroflot Open* (2002), Ašdodā (Izraēla, 2003), Lozannā (2003), Ženēvā (2003, 2004), Santodomingo (2003), Meridā (2003, 2005, 2006), Seviljā (2004), Sanmarino (2006), Filadelfijas *World Open* (2006), Čikāgā (2007, kopā ar Juriju Šuļmanu), Gibraltāras šaha festivālā (2009, kopā ar Pjotru Svidleru).

2005. gadā Korsikā uzvarējis ātrā šaha turnīrā *Corsica Masters*, pieveicot Arkādiju Naidiču, Judīti Polgāru, Zoltānu Almāši un finālā arī Višvanatanu Anandu ar 3:1.

Pārstāvējis Izraēlas un Šveices komandas lielākajos komandu šaha turnīros:
* Pasaules šaha olimpiādēs piedalījies 2 reizes (1994, 2000);
* Eiropas komandu šaha čempionātos piedalījies 2 reizes (1999-2001).

Par panākumiem turnīros FIDE 1993. gadā Milovam piešķīrusi starptautiskā meistara (IM), bet 1994. gadā - starptautiskā lielmeistara (GM) nosaukumu.

## Atsauces

## Ārējās saites
Ernsts Jingers

**Ernsts Jingers** (; dzimis , miris ) bija konservatīvs vācu rakstnieks, militārists, domātājs un entomologs, viens no konservatīvās revolūcijas teorētiķiem.

Izceldamies ar izcilu varonību Pirmā pasaules kara laika Rietumu frontē, kur 14 reizes ievainots un apbalvots ar *[[Pour le Mérite]]* ordeni, kļuva pazīstams pēc tam, kad 1920. gadā publicēja kara memuārus "Tērauda vētrās" (*In Stahlgewittern*). Būdams militārists un autoritāras valdības piekritējs, Jingers tomēr nostājās opozīcijā Hitleram un nacistiem. Pēc Otrā pasaules kara līdz 1949. gadam netika publicēts. Pēc Otrā pasaules kara daudz ceļoja un publicējās, saņemdams vairāku Eiropas valstu prestižas literāras balvas. Bez "Tērauda vētrās", populārāko Jingera darbu vidū ir "Uz marmora aizām" (*Auf den Marmorklippen*, 1939) un "Stikla bites" (*Gläserne Bienen*, 1957). 1970. gadā publicēja eseju *Annäherungen: Drogen und Rausch*, kurā aprakstīja savus eksperimentus ar narkotisko vielu lietošanu, ieviesdams jēdzienu psihonauts.

Miris 102 gadu vecumā kā pēdējais dzīvais *Pour le Mérite* ordeņa kavalieris.

## Ārējās saites
Mirs Sultans Hans

**Mirs Sultans Hans** (; 1905. gads Sargodha —  Sargodha) bija Britu Indijā dzimis šahists, kas pārstāvēja Lielbritāniju.

## Biogrāfija
Piedzimis tagadējās Pakistānas Pendžābas provincē. Deviņu gadu vecumā iepazinies ar tālaika Indijā populāro šaha paveidu šatrandžu. Pēc trim gadiem sava tēva vadībā sasniedzis labus panākumus šatrandžā, bet 21 gada vecumā ticis uzskatīts par Pendžābas labāko šatrandža spēlētāju. Pievērsis sev pulkveža Umara Haijata Hana uzmanību, kas bijis bagāts šaha mecenāts un vēlākais Lielbritānijas karaļa Džordžs V adjutants. Pulkvedis pieņēmis Sultanu Hanu savā mājā un iemācījis viņam mūsdienu šahu.

1928. gadā Sultans Hans pārliecinoši uzvarējis Indijas čempionātā (+8, =1, -0), bet 1929. gadā pavadījis savu pulkvedi ceļojumā uz Angliju. Anglijā, pateicoties pulkveža sakariem, ticis uzņemts Britu šaha klubā, kurā viņam tolaik vadošie Anglijas šahisti ar Frederiku Jeitsu priekšgalā iepazīstinājuši ar moderno šaha atklātņu teoriju. Pateicoties savām dotībām, Sultans Hans ātri izvirzījies vadošo Anglijas un Eiropas šahistu skaitā. Trīs reizes uzvarējis Lielbritānijas šaha čempionātos (1929, 1932, 1933). Pārstāvējis Anglijas komandu Pasaules šaha olimpiādēs, kurās piedalījies 3 reizes (1930—1933). Piedalījies vairākos starptautiskos šaha turnīros, kuros sasniedzis labus rezultātus. 1930. gadā Ljēžā bijis otrais aiz Savelija Tartakovera. 1931. gada Hastingsas tradicionālajā jaungada šaha festivālā izcīnījis 3. vietu aiz Maksa Eives un Hosē Raula Kapablankas, turklāt uzvarējis Kapablanku savstarpējā partijā. 1932. gadā Londonā dalījis 3.—4. vietu ar Isaku Keždenu aiz Aleksandra Aļehina un Salo Flora. Tajā pašā gadā turnīrā Bernē bijis 4. vietā aiz Aleksandra Aļehina, Maksa Eives un Salo Flora. Nospēlējis arī divus mačus, kuros 1931. gadā minimāli pārspējis Saveliju Tartakoveru ar 6½:5½ (+4, =5, -3), bet 1932. gadā arī minimāli piekāpies Salo Floram ar 2½:3½ (+1, =3, -2). Sultana Hana spēlei bija raksturīga mērķtiecība uzbrukumā, neatlaidība sliktāku pozīciju aizsardzībā un dziļa galotņu izpratne.

Tomēr Sultana Hana šahista karjerai nebija lemts ilgs mūžs. 1933. gada beigās pulkvedis kopā ar viņu atgriezies Britu Indijā. 1935. gadā Sultans Hans vēl nospēlēja maču ar Indijas šaha čempionātā uzvarētāju, kuru sagrāva ar rezultātu 9½:½. Tas arī ir pēdējais viņa zināmais turnīrs. Pēc pulkveža nāves saņēmis nelielu mantojumu un zemes gabalu.

1950. gadā FIDE sāka piešķirt starptautiskos lielmeistara un starptautiskā meistara nosaukumus. Kā viens no vēsturiski spēcīgākajiem Āzijas šahistiem Sultans Hans varēja pretendēt uz kādu no šiem nosaukumiem, taču FIDE ierēdņi aizbildinājās ar noteikumu punktu, ka nosaukuma pretendentam pēdējo 15 gadu laikā vismaz reizi ir bijis jāpiedalās kādā turnīrā, un neko viņam nepiešķīra.

Miris no tuberkulozes savā dzimtajā Pendžābā.

## Atsauces

## Ārējās saites
Kvetiapīns

**Kvetiapīns** ir atipiskais neiroleptiķis, ko parasti pielieto psihozes mazināšanā, piemēram, šizofrēnijas laikā. Tam ir antipsihotiska darbība un tas ietekmē vairākus receptorus.

## Atsauces

## Ārējās saites
Ungārijas valsts vadītāju uzskaitījums

Šajā uzskaitījumā apkopoti **[[Ungārija]]s valsts vadītāji**, kopš 1849. gada, kad tika deklarēta Ungārijas deklarācija par neatkarību un izveidota Ungārijas valsts.

## Uzskaitījums
### [[Attēls:Civil Ensign of Hungary.svg|30px]] [[Ungārijas valsts]] (1849) [[Attēls:Coa Hungary Country History (1849).svg|30px]]

*Pēc [[1848. gada Ungārijas revolūcija]]s neveiksmes tika atjaunota [[Ungārijas Karaliste]] un tā kļuva par neatņemamu sastāvdaļu [[Austrijas Impērija]]i līdz [[1867]]. gadam, kad tika izveidota [[Austroungārija]]s dubultā monarhija un Ungārijas karaliste tika izveodta kā [[Transleitānija|Svētā Stefana kroņa zemes]].*

### [[Transleitānija|Svētā Stefana kroņa zemes]] (1867 — 1918) [[Attēls:Coat of arms of the Lands of the Holy Hungarian Crown (1915-1918, 1919-1946; angels).svg|30px]]
* *Skatīt arī: [[Ungārijas valdnieku uzskaitījums]]*

### [[Attēls:Flag of Hungary (1918-1919; 3-2 aspect ratio).svg|30px]] [[Ungārijas Pirmā republika]] (1918 — 1919) [[Attēls:Coat of arms of Hungary (1918-1919).svg|30px]]

### [[Attēls:Flag of Hungary (1919).svg|30px]] [[Ungārijas Padomju Republika]] (1919) [[Attēls:Red star.svg|30px]]

### [[Attēls:Flag of Hungary (1915-1918, 1919-1946).svg|30px]] [[Ungārijas Republika (1919—1920)|Ungārijas Republika]] (1919 — 1920) [[Attēls:Coat of arms of Hungary (1915-1918, 1919-1946; angels).svg|30px]]

### [[Attēls:Flag of Hungary (1915-1918, 1919-1946).svg|30px]] [[Ungārijas Karaliste (1920—1946)|Ungārijas Karaliste]] (1920 — 1946) [[Attēls:Coat of arms of Hungary (1915-1918, 1919-1946; angels).svg|30px]]

#### [[Attēls:Flag of Hungary (1915-1918, 1919-1946).svg|30px]] [[Valsts vienotības valdība (Ungārija)|Valsts vienotības valdība]] [[Attēls:Coat of arms of Hungary (1945).svg|30px]]

#### Garantētā Padomju pagaidu valdība (1944 — 1946)

### [[Attēls:Flag of Hungary (1946-1949, 1956-1957).svg|30px]] [[Ungārijas Otrā republika]] (1946 — 1949) [[Attēls:Coat of arms of Hungary (1946-1949, 1956-1957).svg|30px]]

### [[Attēls:Flag of Hungary.svg|30px]] [[Ungārijas Tautas Republika]] (1949 — 1989) [[Attēls:Coat of arms of Hungary (1957-1990).svg|30px]]
#### Prezidentālās padomes priekšsēdētāji

#### [[Ungārijas Darbaļaužu partija]]s / [[Ungārijas Sociālistiskās strādnieku partija]]s ģenerālsekretāri

### [[Attēls:Flag of Hungary.svg|30px]] [[Ungārija]] (1989 — mūsdienas) [[Attēls:Coat of arms of Hungary.svg|30px]]
Džellaba

right|thumb|332x332px|Cilvēks, kas valkā džellabu
**Džellaba** ir tradicionāls berberu apģērbs, garš un plats halāts ar smailu kapuci un kuplām piedurknēm, izplatīts starp vīriešiem un sievietēm arābu valstīs Vidusjūras reģionā, galvenokārt Ziemeļāfrikā. Līdz šim džellaba visvairāk izplatīta Marokā.

Tradicionāli džellabas tiek izgatavotas no rupjas vilnas vai kokvilnas. Vairākās berberu ciltīs džellabas krāsa parādīja to nēsājošā cilvēka ģimenes statusu (tumši brūnu krāsu izmantoja vecpuiši). Kapuce apģērbā ir skaidrojama ar nepieciešamību aizsargāt cilvēku pret sauli un smiltīm tuksneša klimatā.

Tagad džellabas tiek izgatavotas no zīda un citiem mūsdienīgiem audumiem, ar skaistu un bagātu dekoru.

## Atsauces
Oleksandrs Nehoda

**Oleksandrs Nehoda** (), pēc transkripcijas no krievu valodas **Aleksandrs Ņegoda** (dzimis , miris ) bija Ukrainas inženieris, tehnisko zinātņu doktors. Bijis Ukrainas Nacionālās kosmosa aģentūras ģenerāldirektors.

Oleksandrs Nehoda dzimis  Bila Cerkva Kijivas apgabalā. Tēvs Oleksijs Nehoda dienēja militārajā dienestā, bija karojis Otrajā pasaules karā.

1966. gadā Oleksandrs Nehoda pabeidza vidusskolu Dņepropetrovskā. 1972. gadā viņš absolvēja Dņepropetrovskas Fizikas tehnisko universitāti mehānikas inženiera specialitātē. Pēc tam Nehoda sāka strādāt Konstruktoru birojā ''Južnoe'' par inženieri. Konstruktoru birojs izstrādāja kaujas ballistiskās raķetes un kosmiskās nesējraķetes. Vēlāk viņš kļuva par vecāko inženieri, galvenā konstruktora vietnieku, kompleksa priekšnieku. 1985. gadā Oleksandrs Nehoda kļuva par galveno konstruktoru.

1995. gada februārī Oleksandrs Nehoda kļuva par Ukrainas Nacionālās kosmosa aģentūras ģenerāldirektoru. 2005. gada jūlijā viņu šajā amatā nomainīja Jurijs Aleksejevs.

## Atsauces

## Ārējās saites
* О.О. Негода: Зберегти та примножити!
Gabčīkovo

**Gabčīkovo** () ir pilsēta Slovākijā, Trnavas apgabala Dunajska Stredas apriņķī.

## Vēsture
Rakstos pilsēta pirmoreiz minēta 1102. gadā. Tāpat kā lielākā daļa no Slovākijas teritorijas, Gabčīkovo līdz 1918. gadam atradās Ungārijas sastāvā, tās ungāriskais nosaukums ir **Bēša** (*Bős*). Pēc Pirmā pasaules kara iekļāvās Čehoslovākijā. Pamatojoties uz Vīnes arbitrāžām, no 1938. līdz 1945. gadam pilsēta bija iekļauta Ungārijas sastāvā. 1948. gadā pilsēta tika nosaukta slovāku kaujinieka Jozefa Gabčīka vārdā, kurš piedalījās atentātā pret Reinhardu Heidrihu. No 1993. gada - neatkarīgās Slovākijas pilsēta. 2016. gadā Gabčīkovo tika atjaunotas pilsētas tiesības.

## Gabčīkovo aizsprosts
1977. gadā Čehoslovākija ar Ungāriju parakstīja līgumu par Gabčīkovo aizsprosta (*Vodné dielo Gabčíkovo*) celtniecību, kas atrastos uz Donavas pie Gabčīkovo. Laikam ritot, Ungārija ekoloģisku un ekonomisku apstākļu dēļ pameta projektu, bet Slovākija, pretēji Ungārijas iebildumiem, uzcēla savu aizsprosta daļu. Strīda izšķiršanas jautājums ir iesniegts Starptautiskajā tiesā Hāgā.

## Cilvēki
2011. gadā absolūtais vairākums (87,88 %) pilsētas iedzīvotāju bija ungāri, bet slovāku bija 10,8 %. Gabčīkovo ir Slovākijas pilsēta ar  procentuāli visvairāk ungāru iedzīvotājiem.

## Atsauces

## Ārējās saites
Žihalka

**Žihalka** () ir baltkrievu cilmes uzvārds. Cilvēki ar šo uzvārdu:
* Andrejs Žihalka (*Андрэй Жыгалка*; 1985) — Baltkrievijas šaha lielmeistars;
* Sergejs Žihalka (*Сяргей Жыгалка*; 1989) — Baltkrievijas šaha lielmeistars.
Sergejs Žihalka

**Sergejs Žihalka** (; dzimis  Minskā) ir Baltkrievijas starptautiskais lielmeistars šahā (2007).

## Biogrāfija
2003. gadā uzvarējis Pasaules junioru šaha čempionātā U14 vecuma grupā. Divas reizes kļuvis par Eiropas jauniešu šaha čempionātā uzvarētāju: 2003. gadā U14 vecuma grupā un 2006. gadā U18 vecuma grupā. 2004. gadā dalījis pirmo vietu starptautiskajā šaha turnīrā Kirišos un uzvarējis Baltkrievijas junioru šaha čempionātā U20 vecuma grupā. 2007. gadā Hantimansijskā piedalījies Pasaules kausa izcīņā šahā, kur 1. kārtā piekāpies Krišnanam Sašikiranam. 2008. gadā izcīnījis sudraba medaļu Baltkrievijas šaha čempionātā, bet 2009. gadā kļuvis par Baltkrievijas šaha čempionu. 2009. gadā Pasaules junioru šaha čempionātā U20 vecuma grupā izcīnījis sudraba medaļu. 2010. gadā dalījis pirmo vietu starptautiskajā šaha turnīrā Taškentā. 2011. gadā bijis otrais Maskavas šaha festivāla *Moscow Open* lielmeistaru turnīrā. 2012. un 2013. gadā divas reizes uzvarējis Baltkrievijas šaha čempionātā.

Pārstāvējis Baltkrievijas komandu lielākajos komandu šaha turnīros:
* Pasaules šaha olimpiādēs piedalījies 5 reizes (2008-2016);
* Eiropas komandu šaha čempionātā piedalījies 2013. gadā.

Par panākumiem turnīros FIDE 2004. gadā Žihalkam piešķīrusi starptautiskā meistara (IM), bet 2007. gadā - starptautiskā lielmeistara (GM) nosaukumu.

Sergeja brālis Andrejs arī ir šaha lielmeistars.

## Atsauces

## Ārējās saites
Andrejs Žihalka

**Andrejs Žihalka** (; dzimis  Minskā) ir Baltkrievijas starptautiskais lielmeistars šahā (2006).

## Biogrāfija
No 1995. līdz 2005. gadam pārstāvējis Baltkrieviju Eiropas un Pasaules junioru šaha čempionātos dažādās vecuma grupās. Lielāko panākumu guvis 2002. gadā Eiropas junioru šaha čempionātā U18 vecuma grupā, kurā ierindojies 4. vietā. 2002. un 2004. gadā kļuvis par Baltkrievijas junioru šaha čempionāta vicečempionu U20 vecuma grupā. Tajā pašā gadā izcīnījis bronzas medaļu Baltkrievijas šaha čempionātā.

Labākie rezultāti starptautiskajos šaha turnīros - uzvaras vai dalītas pirmās vietas Krakovā (2002), Pardubices *Telecom Open*, Rovas (Polija) *Jantar Baltyku* (2004), Hengelo (Nīderlande) (2004, 2005), Minskā (2007), Revalas (Polija) *Konik Morski Rewala* (2008).

Pārstāvējis Baltkrievijas komandu lielākajos komandu šaha turnīros:
* Pasaules šaha olimpiādēs piedalījies 6 reizes (2004-2016);
* Eiropas komandu šaha čempionātā piedalījies 2013. gadā.

Par panākumiem turnīros FIDE 2006. gadā Žihalkam piešķīrusi starptautiskā lielmeistara (GM) nosaukumu.

Andreja brālis Sergejs arī ir šaha lielmeistars.

## Atsauces

## Ārējās saites
Jans Smēts

**Jans Smēts** (; dzimis  Leidenē) ir Nīderlandes starptautiskais lielmeistars šahā (2004).

## Biogrāfija
Kopš desmit gadu vecuma pārstāvējis Nīderlandi Eiropas un Pasaules junioru šaha čempionātos, kuros labāko panākumu guvis 2005. gadā Stambulā, kad Pasaules junioru šaha čempionātā U20 vecuma grupā ieņēmis 5. vietu. Divas reizes pēc kārtas uzvarējis Nīderlandes junioru šaha čempionātā U14 vecuma grupā (1998, 1999), bet 2000. gadā uzvarējis arī U16 vecuma grupā. 2002. gadā dalījis 2. vietu Nīderlandes junioru šaha čempionātā U20 vecuma grupā. Tajā pašā gadā dalījis arī pirmo vietu starptautiskajā šaha turnīrā Hengelo. 2003. gadā dalījis 1. vietu starptautiskajā šaha turnīrā Lipštatē (Vācija). 2005. gadā Veikanzes šaha festivāla B turnīrā dalījis 2. vietu ar Šehrijaru Memmedjarovu (uzvarējis Sergejs Karjakins). 2007. gadā Hogevēnas (Nīderlande) starptautiskajā šaha turnīrā *Essent Open* kopā ar Jevgeņiju Postniju dalījis otro vietu (uzvarējis Eltadžs Seferli). 2008. gadā Hilversumā uzvarējis Nīderlandes šaha čempionātā un ieņēmis 3. vietu aiz Maikla Adamsa un Lūka van Veli Hauarda Stauntona memoriālā Londonā. 2010. gadā Eindhovenā atkārtoti uzvarējis Nīderlandes šaha čempionātā.

Pārstāvējis Nīderlandes komandu lielākajos komandu šaha turnīros:
* Pasaules šaha olimpiādēs piedalījies 3 reizes (2008-2012);
* Eiropas komandu šaha čempionātos piedalījies 3 reizes (2009-2013).

Par panākumiem turnīros FIDE 2002. gadā Smētam piešķīrusi starptautiskā meistara (IM), bet 2004. gadā - starptautiskā lielmeistara (GM) nosaukumu.

## Atsauces

## Ārējās saites
Hulio Granda

**Hulio Ernesto Granda Zunjiga** (; dzimis  Kamanā) ir Peru starptautiskais lielmeistars šahā (1986).

## Biogrāfija
Šahu iemācījies spēlēt piecu gadu vecumā. No 1980. gadu vidus bijis viens no vadošajiem Peru šahistiem. Piecas reizes uzvarējis Peru šaha čempionātos (1994, 1995, 1996, 1997, 2002). 1987. gadā Zagrebā piedalījies Pasaules šaha čempiona nosaukuma izcīņas cikla starpzonu turnīrā, kurā dalījis 4.-6. vietu un bijis tuvu iekļūšanai pretendentu turnīrā. Starpzonu turnīros piedalījies vēl divas reizes 1993. gadā, kad Profesionālā šaha asociācijas (PŠA) turnīrā Groningenā bijis 14. vietā, bet Starptautiskā Šaha federācijas (FIDE) turnīrā Bīlē palicis 33. vietā. 1993. gadā uzvarējis Dienvidamerikas individuālajā šaha čempionātā. 1990. gados sekmīgi piedalījies starptautiskos šaha turnīros, kuros uzvarējis vai dalījis pirmās vietas Leonā (1990, 1997), Barselonā (1990), Seviljā (1990), Buenosairesā (1991), Ņujorkā (1992), Braziljā (1993), Mara del Platā (1993), Pamplonā (1995, 1996), Sanpaulu (1995), Amsterdamā (1995, 1996). 1997. gadā piedalījies Pasaules šaha čempionātā pēc izslēgšanas sistēmas, kurā 1. kārtā uzvarējis Bojanu Kurajicu, bet 2. kārtā zaudējis Aleksejam Širovam.

No 1999. līdz 2002. gadam nav piedalījies šaha turnīros, bet sākot ar 2003. gadu atsācis aktīvā šahista gaitas. Atgriešanās bijusi sekmīga. 2003. gadā Havanā uzvarējis Hosē Raula Kapablankas memoriālā. 2004. gadā bijis labākais starptautiskā šaha turnīrā Santjago. 2005. gadā uzvarējis starptautiskajos šaha turnīros Gvajakilā, Santakrusā un Buenosairesā. 2006. gadā uzvarējis starptautiskajos šaha turnīros Sortā (Spānija) un Santjago. 2007. gadā dalījis pirmo vietu starptautiskajā šaha turnīrā Pamplonā. 2008. gadā dalījis pirmo vietu starptautiskajā šaha turnīrā Almerijā. 2009. gadā uzvarējis starptautiskajos šaha turnīros Sankristovalā de la Lagunā, Konegliano un atkal Pamplonā. 2014. gadā uzvarējis Andoras starptautiskajā šaha turnīrā *Andorra Open* un Valjadolidas starptautiskajā šaha turnīrā. 2015. gadā dalījis pirmo vietu La Rodas (Kastīlija-Lamanča) starptautiskajā šaha turnīrā.

Četras reizes uzvarējis Amerikas kontinenta valstu individuālajā šaha čempionātos (2007, 2012, 2013 and 2014), bet 2012. un 2005. gadā šajos turnīros bijis otrais. 2008. gadā uzvarējis Iberoamerikas valstu individuālajā šaha čempionātā.

Pārstāvējis Peru komandu lielākajos komandu šaha turnīros:
* Pasaules šaha olimpiādēs piedalījies 11 reizes (1986-1996, 2002-2006, 2010, 2014);
* Panamerikas komandu šaha čempionātos piedalījies 2 reizes (1985-1987). Individuālajā vērtējumā izcīnījis zelta (1987) un bronzas (1985) medaļas.

Par panākumiem turnīros FIDE 1984. gadā Grandam piešķīrusi starptautiskā meistara (IM), bet 1986. gadā - starptautiskā lielmeistara (GM) nosaukumu.

## Atsauces

## Ārējās saites
Lūķi

**Lūķi** ir ciems Smiltenes novada Smiltenes pagastā. Atrodas pagasta centrālajā daļā 6,7 km no pagasta centra Kalnamuižas, 6,2 km no novada centra Smiltenes un 139,3 km no Rīgas.

Apdzīvotā vieta nomaļus no valsts autoceļiem, Abula upes krastā.

## Atsauces
Junjeski Kesada

**Junjeski Kesada Peress** (; dzimis  Viljaklaras provincē) ir Kubas starptautiskais lielmeistars šahā (2005).

## Biogrāfija
No 2002. gada regulāri piedalījies Kubas šaha čempionātu finālos. 2008. gadā kļuvis par Kubas šaha čempionāta uzvarētāju. Daudzu starptautisko šaha turnīru laureāts, tajā skaitā uzvarējis vai dalījis pirmās vietas Havanā (2001), Karlosa Torres Repeto memoriālā Meksikā (2003), Santaklarā (2007), Tarihā (Bolīvija, 2010), Filadelfijā (2015).

Piedalījies Pasaules kausa izcīņās šahā pēc izslēgšanas sistēmas, kurās 2011. gadā Hantimansijskā 1. kārtā zaudējis Lasaro Brusonam, bet 2015. gadā Baku 1. kārtā zaudējis Ernesto Inarkijevam.

Pārstāvējis Kubas komandu lielākajos komandu šaha turnīros:
* Pasaules šaha olimpiādēs piedalījies 7 reizes (2004-2016);
* Pasaules komandu šaha čempionātos piedalījies 2 reizes (2005, 2015). Individuālajā vērtējumā izcīnījis zelta (2015) medaļu;
* Panamerikas komandu šaha čempionātos piedalījies 2 reizes (2009-2013). Komandu vērtējumā izcīnījis 2 sudraba (2009, 2013) medaļas. Individuālajā vērtējumā izcīnījis zelta (2013) un sudraba (2009) medaļas.

Par panākumiem turnīros FIDE 2003. gadā Kesadam piešķīrusi starptautiskā meistara (IM), bet 2005. gadā - starptautiskā lielmeistara (GM) nosaukumu.

## Atsauces

## Ārējās saites
Juliuss Evola

**Džulio Cezāre Andrea Evola** (, pazīstams kā **Juliuss Evola** (*Julius Evola*); dzimis , miris ) bija konservatīvs itāļu filozofs, gleznotājs un ezotēriķis. Viens no 20. gadsimta konsekventi antidemokrātiski, antiliberāli, pret modernitāti noskaņotākajiem domātajiem. Ietekmējis fašisma un mūsdienu neofašisma attīstību. Darbus caurstrāvo misticisms, ezotērika, okultisms un mizogīnija.

Mācījās Romas Universitātes Inženierijas fakultātē, tomēr apzināti atsacījās no diploma saņemšanas. Pēc dienesta artilērijā Pirmajā pasaules karā sāka pētīt austrumu reliģiju, mistiku un publicēties attiecīgos izdevumos. Kad Eiropas valstīs attīstītās dažāda paveida fašisma kustības, kļuva par to vadoņu — Musolīni, Himlera un Kodreanu — atzinēju, tomēr kritizēdams vairākus fašistisko kustību aspektus. 1945. gadā cieta aviācijas uzlidojumā un līdz mūža beigām bija daļēji paralizēts. 1951. gadā tika tiesāts par fašisma slavināšanu, tomēr attaisnots. Pēc Otrā pasaules kara izvirzījās par vienu no galēji labējo politisko spēku ietekmīgākajiem ideju avotiem. Mūsdienās Evolas ietekme jūtama alternatīvi labējo, eirāzistu, nacionālboļševiku kustībās.

## Ārējās saites

* Juliusa Evolas biedrība
Le Kuan Ljems

**Le Kuan Ljems** (; dzimis  Hošiminā) ir Vjetnamas starptautiskais lielmeistars šahā (2006).

## Biogrāfija
Izcīnījis trīs medaļas Pasaules junioru šaha čempionātos: 2005. gadā zelta U14 vecuma grupā, 2001. gadā sudraba U10 vecuma grupā un 2003. gadā sudraba U12 vecuma grupā. 2004. gadā uzvarējis Āzijas junioru šaha čempionātā U14 vecuma grupā, bet 2005. gadā dalījis pirmo vietu Āzijas junioru šaha čempionātā U16 vecuma grupā.

2008. gadā dalījis pirmo vietu starptautiskajā šaha turnīrā Filipīnās. 2009. gadā uzvarējis starptautiskajā šaha turnīrā Kolkatā. Divas reizes uzvarējis Maskavas starptautiskajā šaha turnīrā *Aeroflot Open* (2010, 2011). 2010. gadā dalījis otro vietu Dortmundes starptautiskajā šaha turnīrā *Dortmunder Schachtage* (uzvarējis Ruslans Ponomarjovs). 2011. gadā Havanā kopā ar Vasiļu Ivančuku dalījis pirmo vietu Hosē Raula Kapablankas memoriālā. 2013. gadā Hantimansijskā uzvarējis Pasaules čempionātā ātrajā šahā. 2015. gadā uzvarējis Āzijas zonas turnīrā Baku un Hošiminas starptautiskajā šaha turnīrā *HDBank Cup*.

Piedalījies Pasaules kausa izcīņā šahā pēc izslēgšanas sistēmas:
* 2007. gadā 1. kārtā piekāpies Andrijam Volokitinam;
* 2009. gadā 1. kārtā piekāpies Vladislavam Tkačovam;
* 2011. gadā iekļuvis 3. kārtā, kurā piekāpies Lasaro Brusonam;
* 2013. gadā iekļuvis 4. kārtā, kurā piekāpies Pjotram Svidleram;
* 2015. gadā iekļuvis 3. kārtā, kurā piekāpies Veslijam So.

2019. gadā uzvarējis Āzijas vīriešu šaha čempionātā.

2025. gada martā palicis 9. vietā Prāgas šaha festivāla lielmeistaru turnīrā.

Pārstāvējis Vjetnamas komandu lielākajos komandu šaha turnīros:
* Pasaules šaha olimpiādēs piedalījies 6 reizes (2006-2016);
* Āzijas valstu komandu šaha čempionātos piedalījies 5 reizes (2005-2014). Komandu vērtējumā izcīnījis 2 sudraba (2005, 2009) un 3 bronzas (2008, 2012, 2014) medaļas. Individuālajā vērtējumā izcīnījis 3 zelta (2005, 2008, 2009) un 2 sudraba (2012, 2014) medaļas;
* Āzijas spēļu komandu šaha čempionātā piedalījies 2010. gadā;
* Āzijas spēlēs telpās komandu šaha čempionātos piedalījies 2 reizes (2007-2009). Komandu vērtējumā izcīnījis sudraba (2009) un broznas (2007) medaļas;
* Pasaules jauniešu U16 komandu šaha olimpiādē piedalījies 2002. gadā.

Par panākumiem turnīros FIDE 2006. gadā Ljemam piešķīrusi starptautiskā meistara (IM) un starptautiskā lielmeistara (GM) nosaukumu. Bijis pirmais Vjetnamas šahists, kas FIDE Elo reitingu sarakstā pārsniedzis 2700 punktu robežu.

## Atsauces

## Ārējās saites
Keiseļova (Baltinavas pagasts)

**Keiseļova** bija apdzīvota vieta Balvu novada Baltinavas pagastā. Atradās pagasta dienvidu daļā 14 km no pagasta centra Baltinavas un 270 km no Rīgas.

Apdzīvotā vieta atradās netālu no autoceļa V461, Pazlaugas upes krastā.

## Atsauces
Dānija Eirovīzijas dziesmu konkursā

**[[Dānija]] [[Eirovīzijas dziesmu konkurss|Eirovīzijas dziesmu konkursā]]** ir piedalījusies 53 reizes, no kurām finālos ir piedalījusies 45 reizes, debitējot 1957. gada konkursā. Dānija ir uzvarējusi 3 reizesː 1963. gada konkursā, kad to pārstāvēja Grēta un Jergens Ingmani ar dziesmu *[[Dansevise]]*, 2000. gada konkursā, kad to pārstāvēja *[[Olsen Brothers]]* ar dziesmu *[[Fly on the Wings of Love]]* un 2013. gada konkursā, kad to pārstāvēja Emmelija de Foresta ar dziesmu *[[Only Teardrops]]*

## Dānijas pārstāvji Eirovīzijā
:  *Uzvarētāji*
:  *Otrā vieta*
:  *Trešā vieta*
:  *Pēdējā vieta*
:  *Nekvalificējās finālam*

## Konkursi Dānijā

### ''Congratulations'' - 50 gadu Eirovīzijas jubilejas koncerts

## Galerija

Attēls:Birthe Wilke & Gustav Winckler.jpg|Birte Vilke un Gustavs Vinklers 1957. gada konkursā Frankfurtē, Vācijā.
Attēls:Eurovision Song Contest 1958 - Raquel Rastenni.png|Rakela Rasteni 1958. gada konkursā Hilversumā, Nīderlandē.
Attēls:Eurovisie Songfestival 1962 te Luxemburg, voor Denemarken Ellen Winther, Bestanddeelnr 913-6602.jpg|Ellena Vintere 1962. gada konkursā Luksmeburgā, Luksmeburgā.
Attēls:Jørgen & Grethe Ingmann.jpg|Grēta un Jergens Ingmani 1963. gada konkursā Londonā, Lielbritānijā.
Attēls:Eurovision Song Contest 1980 - Bamses Venner.jpg|*[[Bamses Venner]]* 1980. gada konkursā Hāgā, Nīderlandē.
Attēls:ESC 2007 Denmark - DQ - Drama Queen.jpg|*[[DQ]]* 2007. gada konkursā Helsinkos, Somijā.
Attēls:Simon Mathew, Denmark, Eurovision 2008, 2nd semifinal.jpg|Saimons Metjū 2008. gada konkursā Belgradā, Serbijā.
Attēls:Christina Chanée 01.JPG|Šanē un Nevergrīns 2010. gada konkursā Oslo, Norvēģijā.
Attēls:Denmark at ESC 2011.jpg|*[[A Friend in London]]* 2011. gada konkursā Diseldorfā, Vācijā.
Attēls:ESC2013 - Denmark 03.jpg|Emmelija de Foresta 2013. gada konkursā Malmē, Zviedrijā.
Attēls:ESC2014 - Denmark 03.jpg|Basims 2014. gada konkursā Kopenhāgenā, Dānijā.
Attēls:20150515 ESC 2015 Anti Social Media 7400.jpg|*[[Anti Social Media]]* 2015. gada konkursā Vīnē, Austrijā.
Attēls:ESC2016 - Denmark 16.jpg|*[[Lighthouse X]]* 2016. gada konkursā Stokholmā, Zviedrijā.
Attēls:Anja (Denmark). Photo 330.jpg|Anja Nisena 2017. gada konkursā Kijivā, Ukrainā.
Attēls:ESC2018 - Denmark 02.jpg|Rasmusens 2018. gada konkursā Lisabonā, Portugālē.
Attēls:ESC2019 - Denmark 02 (cropped).jpg|Leonora 2019. gada konkursā Telavivā, Izraēlā. 


## Piezīmes

## Ārējās saites
* Dānijas profils Eurovision.tv lapā
* Pārraidītāja DR Eirovīzijas lapa
* Dānijas pārstāvju un rezultātu uzskaitījums – ''EUROVISIONWORLD.COM''
Šamorīna

**Šamorīna** () ir pilsēta Slovākijā, Trnavas apgabala Dunajska Stredas apriņķī Donavas upes kreisajā krastā.

## Vēsture
Rakstos pilsēta pirmoreiz minēta 1287. gadā. Tāpat kā lielākā daļa no Slovākijas teritorijas, Šamorīna līdz 1918. gadam atradās Ungārijas sastāvā, tās ungāriskais nosaukums ir **Šomorja** (*Somorja*). Viduslaikos tā bija ievērojama osta un tirgus vieta pie Donavas. Pēc Pirmā pasaules kara iekļāvās Čehoslovākijā. Pamatojoties uz Vīnes arbitrāžām, no 1938. līdz 1945. gadam pilsēta bija iekļauta Ungārijas sastāvā. No 1993. gada — neatkarīgās Slovākijas pilsēta.

## Cilvēki
2011. gadā absolūtais vairākums (57,43 %) pilsētas iedzīvotāju bija ungāri, dzīvo arī slovāki (34,30 %) un ar nedeklarētu tautību (6,77 %). Pēc reliģiskās pārliecības — katoļi (73,27 %), nereliģiozi (11,75 %), kalvinisti (7,25 %) un luterāņi (4,42 %).

## Ārējās saites
*
Renē Genons

**Renē Žans Marī Žozefs Genons** (; dzimis , miris ) bija franču okultists, filozofs, sūfists, brīvmūrnieks. Darbi par metafiziku, tradicionālismu, simboliem un iniciāciju. Tiek uzskatīts par vienu no integrālā tradicionālisma pamatlicējiem.

Dzimis 1906. gadā Bluā arhitekta ģimenē. 1904. gadā pārcēlās uz Parīzi, kur Rolēna koledžā studēja matemātiku. Iepazinies ar Papīsu, iekļāvās vietējo okultistu aprindās. 1912. gadā pieņēma islāmu un iekļāvās sūfistu Šadili ordenī. 1921. gadā publicēja pirmo darbu par austrumu mācībām *Introduction générale à l’étude des doctrines hindoues*. No 1930. gada dzīvoja līdz nāvei Kairā, kur nodibināja ģimeni. Arī dzīvodams Ēģiptē publicējās un piedalījās brīvnūrnieku darbībā.

## Ārējās saites

* rene-guenon.org
Marujama

**Marujama** var būt:

* Jūiči Marujama (丸山 祐市; 1989) — japāņu futbolists;
* Nodzomi Marujama (丸山希; 1998) — japāņu tramplīnlēcēja.
Anita Gara

**Anita Gara** (; dzimusi  Budapeštā) ir Ungārijas starptautiskā lielmeistare šahā (2009).

## Biogrāfija
No 1993. līdz 1999. gadam vairākkārt pārstāvējusi Ungāriju Eiropas un Pasaules junioru šaha čempionātos. 1995. gadā Pasaules junioru šaha čempionātā U12 vecuma grupā izcīnījusi sudraba medaļu. Divas reizes izcīnījusi sudraba medaļas komandu vērtējumā Eiropas komandu čempionātā U18 vecuma grupā (2000, 2001).

Kopš 1990. gadu beigām ir viena no vadošajām Ungārijas šahistēm. Piecas reizes uzvarējusi Ungārijas sieviešu šaha čempionātos (2000, 2001, 2009, 2013, 2016). 2012. gadā bijusi otrā (uzvarēja Petra Papa), bet 2004. gadā ieguvusi bronzas medaļu. 

Daudzu starptautisko šaha turnīru laureāte, tajā skaitā uzvarējusi (2003) un bijusi otrā (1998, 2008) dažādos Budapeštas *First Saturday* festivāla turnīros. 2004. gadā uzvarējusi Sombathējas (Ungārija) starptautiskajā šaha turnīrā *Gold Cup*, apsteidzot Ildiko Mādlu un Annu Muzičuku.

2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā zaudējusi Lei Tindzje.

Pārstāvējusi Ungārijas komandu lielākajos komandu šaha turnīros:
* Pasaules šaha olimpiādēs piedalījusies 7 reizes (2000-2006, 2012-2016). Individuālajā vērtējumā izcīnījusi bronzas (2016) medaļu;
* Pasaules komandu šaha čempionātā piedalījusies 2019. gadā;
* Eiropas komandu šaha čempionātos piedalījusies 7 reizes (1997, 2003-2013). Komandu vērtējumā izcīnījusi sudraba (2003) medaļu. Individuālajā vērtējumā izcīnījusi bronzas (2005) medaļu.

Par panākumiem turnīros FIDE 1997. gadā Garai piešķīra starptautiskās meistares (WIM), bet 2009. gadā - starptautiskās lielmeistares (WGM) un starptautiskā meistara nosaukumu vīriešiem (IM).

Anitas māsa Tīcia arī ir šaha lielmeistare.

## Atsauces

## Ārējās saites
Mācītājmuiža (Smiltenes pagasts)

**Mācītājmuiža** ir ciems Smiltenes novada Smiltenes pagastā, uz rietumiem no Smiltenes. Atrodas pagasta dienvidu daļā 3,9 km no pagasta centra Kalnamuižas, 2,9 km no novada centra Smiltenes un 136,7 km no Rīgas.

Apdzīvotā vieta atrodas netālu no autoceļa V323 (Liepa–Smiltene), uz dienvidrietumiem no Mācītājmuižas ezera.

## Atsauces